Държавен вестник, бр. 61, 2020 г., стр. 57

БРОЙ  61	
Д Ъ Р Ж А В Е Н  В Е С Т Н И К 	
СТР.  57  
„(4) След провеждане на общото събрание, 
на което е одобрен годишният финансов отчет, 
публичното дружество публикува доклада 
по ал. 1 на интернет страницата си, който 
е достъпен безплатно за срок от 10 години. 
Публичното дружество може да реши да 
остави доклада на разположение на общест­
веността и след срока по изречение първо, 
при условие че личните данни на членовете 
на управителните и контролните органи на 
дружеството бъдат заличени.“
5. Създават се ал. 5 и 6:
„(5) След изтичане на срока по ал. 4, из­
речение първо личните данни на членовете 
на управителните и контролните органи на 
дружеството, съдържащи се в доклада по ал. 1, 
не могат да бъдат оповестявани, освен ако в 
закон не е предвиден по-дълъг срок.
(6) Публичното дружество не включва в 
доклада по ал. 1 специални категории лич­
ни данни на членовете на управителните 
и контролните органи на дружеството по 
смисъла на чл. 9, параграф 1 от Регламент 
(ЕС) 2016/679 на Европейския парламент и 
на Съвета от 27 април 2016 г. относно за­
щитата на физическите лица във връзка с 
обработването на лични данни и относно 
свободното движение на такива данни и за 
отмяна на Директива 95/46/EО (Общ регла­
мент относно защитата на данните) (ОВ, L 
119/1 от 4 май 2016 г.) или лични данни, които 
се отнасят до семейното положение на тези 
лица. Дружеството обработва личните данни 
на лицата, включени в доклада по ал. 1, с цел 
повишаване на корпоративната прозрачност 
по отношение на възнагражденията им и с 
оглед повишаване на отчетността на тези 
лица и надзора върху възнагражденията им 
от страна на акционерите.“
§ 11. В чл. 13 се правят следните изменения 
и допълнения:
1. В т. 7 думата „директора“ се заменя 
със „съответния член на управителен или 
контролен орган“.
2. Създават се т. 16 – 18:
„16. годишно изменение на възнаграждени­
ето, резултатите на дружеството и на средния 
размер на възнагражденията на основа пълно 
работно време на служителите в дружеството, 
които не са директори, през предходните поне 
пет финансови години, представени заедно 
по начин, който да позволява съпоставяне;
17. информация за упражняване на възмож­
ността да се изиска връщане на променливото 
възнаграждение;
18. информация за всички отклонения от 
процедурата за прилагането на политиката за 
възнагражденията във връзка с извънредни 
обстоятелства по чл. 11, ал. 13, включително 
разяснение на естеството на извънредните 
обстоятелства и посочване на конкретните 
компоненти, които не са приложени.“
§ 12. В чл. 16, ал. 2 думите „член на 
управителния съвет, съответно с изпълните­
лен директор от съвета на директорите, във 
връзка с предсрочно прекратяване на дого­
вора, както и плащания“ се заменят с „член 
на управителния или контролния орган, във 
връзка с предсрочно прекратяване на договора, 
плащания“, а накрая се поставя запетая и се 
добавя „както и основни характеристики на 
схемата за допълнително доброволно пенси­
онно осигуряване, когато това е приложимо“.
§ 13. В чл. 18, ал. 2 се правят следните 
изменения и допълнения:
1. В т. 1 думите „членовете на управител­
ните и контролните органи на“ се заличават.
2. Създава се т. 6:
„6. срока за придобиване на правата и ко­
гато е приложимо – условията за запазване 
на акциите след придобиването им.“
§ 14. В чл. 21, ал. 1 основният тест се из­
меня така: „Комитетът по възнагражденията, 
когато такъв е създаден:“.
§ 15. В чл. 22, ал. 1 думите „Комитетът 
по възнагражденията най-малко“ се заменят 
с „Комитетът по възнагражденията, когато 
такъв е създаден, най-малко“.
§ 16. В чл. 23, ал. 3 думите „Инвестицион­
ните дружества, управляващите дружества“ 
се заменят с „Управляващите дружества“.
§ 17. В допълнителните разпоредби се 
правят следните изменения и допълнения:
1. В § 1, т. 1 думите „чл. 1, ал. 1“ се заменят 
с „чл. 1, ал. 1 – 3“.
2. Параграф 2 се изменя така:
„§ 2. Наредбата въвежда:
1. Препоръка 2009/384/ЕО на ЕК от 30 април 
2009 г. относно политиката на възнаграждения 
в сектора на финансовите услуги и Препоръ­
ка 2009/385/ЕО на ЕК от 30 април 2009 г. за 
допълнение на Препоръка 2004/913/ЕО;
2. Препоръка 2005/162/ЕО по отношение 
на режима за възнагражденията на дирек­
торите на дружества, чиито ценни книжа са 
допуснати до търговия на регулиран пазар;
3. изисквания на Директива (ЕС) 2016/2341 
на Европейския парламент и на Съвета от 
14 декември 2016 г. относно дейностите и 
надзора на институциите за професионално 
пенсионно осигуряване (ИППО) (OB, L 354/37 
от 23 декември 2016 г.);
4. изисквания на Директива (ЕС) 2017/828 
на Европейския парламент и на Съвета от 
17 май 2017 г. за изменение на Директива 
2007/36/ЕО по отношение на насърчаването на 
дългосрочната ангажираност на акционерите 
(ОВ, L 132/1 от 20 май 2017 г.).“